cyanic-selkie/wikianc huggingface dataset:
Մուտացիաների դասակարգումը
Քրոմոսոմային վերակառուցումներ
Միջքրոմոսոմային մուտացիայի օրինակ են ոչ հոմոլոգ քրոմոսոմների միջև մասերի փոխանակությունը, որը կոչվում է տրանսլոկացիա։ Քրոմոսոմային վերակառուցումներնը սովորաբար պայմանավորված են իոնային ճառագայթներով կամ համապատասխան նյութերի ազդեցությամբ։ Գենոմային մուտացիաներ, պոլիպլոիդա։ Քրոմոսոմների թվի ամենափոքր փոփոխությունը հանդիսանում է փոփոխականության աղբյուր, որն ուղեցում է սելեկցիայի և էվոլոյուցիայի գործընթացին։
Աղբյուրներ
Կատեգորիա:Կենսաբանություն Կատեգորիա:Գենետիկա
Հանցագործություն
Հանցագործություն, պատմականորեն փոփոխական սոցիալական և քրեաիրավական բացասական երևույթ, որը կատարվում է որոշակի տարածքում, այս կամ այն ժամանակահատվածում ։
Անբարո արարքները, բարին ու չարը բնորոշ են մարդկային յուրաքանչյուր հասարակությանը, սակայն նախնադարյան հասարակության մեջ կատարվող հակահամայնքային գործողությունները և դրանց համար պատժամիջոցները չէին նշանակում, որ առկա է հանցագործություն։ Հանցագործություն հասկացությունն առաջացել է միայն իրավունքների ձևավորման հետ միասին։
Պատմական փոփոխականություն
Հանցագործության վիճակը ժամանակի ընթացքում փոփոխվում է. այն կախված է հանցագործության բովանդակությունից, միտումներից, պատճառներից ու պայմաններից։ Քրեական հանցագործություն համարվող գործողությունների փոփոխություններն ու շրջանակը ենթակա են փոփոխությունների. ընթանում է մշտական արարքների քրեականացում, որոնք հասարակության համար վտանգավոր են և ապաքրեականացնում են հասարակության համար վտանգավոր գործոնները։ Օրինակ, Ռուսաստանի Դաշնության քրեական օրենսգիրքը քրեականացրել է նախկինում գոյություն չունեցող համակարգչային հանցագործությունները, ապաքրեականացված չարաշահումները, ոչ բռնի սոդոմիան ։
Սոցիալական շրջան
Ինչպես հանցագործները, այնպես էլ տուժածները հանդիսանում են հասարակության անդամներ։ Հանցագործությունը վնասում է ոչ միայն կոնկրետ անձին, այլ նաև հասարակությանը։ Հանցագործության կողմից հասցված վնասները խախտում են հասարակության գործունեությունը, նրա անդամների միջև փոխհարաբերությունները։
Հանցագործության պայմաններն ու պատճառները կրում են նաև սոցիալական բնույթ։ Հանցագործությունը որոշվում և փոխկապակցվում է այլ սոցիալական երևույթների՝ տնտեսության, քաղաքականության, գաղափարախոսության, հասարակության հոգեբանության, օրենքի հետ։
Իրավական շրջան
Հանցագործության հիմնական մասը հանցանքն է։ Հանցագործությունների թվին վերաբերում են ոչ բոլոր սոցիալ-բացասական արարքները, այլ միայն նրանք, որոնք հանդես են գալիս իրավունքին հակառակ։
Նեգատիվություն
Հանցագործությունը վնաս է հասցնում նորմալ հասարակական հարաբերություններին, քանի որ այն համարվում է բացասական երևույթ։ Այնուամենայնիվ, որոշ քրեակատարողական տեսությունների հիման վրա եկել են այն եզրակացության, որ հանցագործությունն առողջ հասարակության անբաժանելի մասերից մեկն է ։
Հանցավորության մակարդակ
Հանցավորության մակարդակը հանցագործության քանակական բնութագիրն է։ Մակարդակը կարող է չափվել ինչպես բացարձակ արտահայտությամբ (հանցագործությունների թիվը որոշակի ժամանակահատվածում, որոշակի տարածքում), այնպես էլ հարաբերությամբ։
Հարկ է նշել, որ հանցավորության մակարդակը որպես գործոն կախված է հիմնականում հանցագործությունները գրանցող մարմինների և նրանց թվաքանակի հետ։
Հանցավորության մակարդակի նվազումը (ինչպես բացարձակ, այնպես էլ հարաբերական) հանդիսանում է բազմաթիվ երկրների իրավապահ մարմինների գերակա խնդիրը։ Թեև տեսականորեն հանցավորության մակարդակի նվազումը որպես զեկույցներում քանակական ցուցանիշ պետք է ուղղակիորեն համապատասխանի կատարված հանցագործությունների փաստացի թվին, գործնականում հաճախ նկատվում է ոչ միայն ուղղակի, այլև հակադարձ փոխկապակցվածություն. հանցավորության մակարդակը նվազեցնելու նպատակով մի շարք երկրներում հանցագործությունների վերաբերյալ քաղաքացիների ցուցմունքները չեն ընդունվում այս կամ այն պատրվակով։ Ընդ որում, հանցավորության մակարդակը` որպես ցուցանիշ, իսկապես նվազում է, թեև փաստացի կատարված կամ կատարվող հանցագործությունների թիվը կարող է աճել, օրինակ` իրավասու մարմինների ուղղակի անգործության հետևանքով։
Մասնավորապես, եթե հանցագործության բացարձակ մակարդակը հավասար է զրոյի, ապա դա ամենևին չի նշանակում, որ ոչ մի հանցագործություն չի կատարվել։
Հանցագործության կառուցվածք
Հանցագործության դինամիկան որոշակի ժամանակահատվածում հանցագործության մակարդակի և կառուցվածքի փոփոխությունն է։
Գաղտնի հանցագործություն
Ոչ բոլոր կատարված հանցագործություններն են հաշվառվում վիճակագրության մեջ իրավապահ մարմինների կողմից։ Առանձնացվում են գաղտնի և չբացահայտված հանցագործություններ։ Գաղտնի հանցագործությանն են վերաբերվում այն հանցագործությունները, որոնց մասին իրավապահ մարմինները տեղյակ չեն։ Չբացահայտված հանցագործությունները այն հանցագործություններն են, որոնց մասին իրավապահ մարմինները տեղյակ են, սակայն պաշտոնապես գրանցված չեն համապատասխան փաստաթղթերում։
Ուսումնական
Կատեգորիա:Քրեաբանություն Կատեգորիա:Հանցագործություն Կատեգորիա:Իրավունք Կատեգորիա:Քրեական իրավունք Կատեգորիա:Իրավունքի սոցիոլոգիա Կատեգորիա:Օրենքներ
Գուլիե
Գուլիե (Goulier), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Վիկդեսո կանտոնի կազմի մեջ (Ֆուա շրջան)։ Համայնքի INSEE կոդ՝ 09135։
Տնտեսություն
2007 թվականի տվյալներով 30 աշխատունակ տարիքի մարդկանցից (15-64 տարեկան) 18-ը տնտեսապես ակտիվ էին, 12-ը անգործունակ (ակտիվության ցուցանիշը 60,0 %, 1999 թվականին եղել է՝ 61,5 %)։ 18 աշխատունակ բնակիչներից 16-ը աշխատում էին (9 տղամարդ և 7 կին), անաշխատանք էր 2-ը (տղամարդ)։ 12 անգործունակ մարդկանցից 2-ը աշակերտներ կամ ուսանողներ են, 7-ը թոշակառու, 3-ը անաշխատունակ էին այլ պատճառներով ։
Կիրունդո
Աղբյուրներ
Կատեգորիա:Աֆրիկայի քաղաքներ Կատեգորիա:Բուրունդիի քաղաքներ Կատեգորիա:Կիրունդո շրջանի բնակավայրեր
Միխեիլ Մեսխիի անվան մարզադաշտ
Միխեիլ Մեսխիի անվան մարզադաշտ (მიხეილ მესხის სახელობის სტადიონი)՝ մարզադաշտ Վրաստանի Թբիլիսի քաղաքում, նախկին «Լոյոմոտիվ» մարզադաշտն է։ Այստեղ անցկացվում են ֆուտբոլի և ռեգբիի մրցաշարեր։ Թբիլիսիի Լոկոմոտիվ ֆուտբոլային ակումբի տնային մարզադաշտն է։
Երբեմն մարզադաշտը հանդիսանում է Վրաստանի ֆուտբոլի ազգային հավաքականի տնային խաղերի վայրը։ Այն անվանվել է ի պատիվ հայտնի խորհրդային ֆուտբոլիս, ազգությմաբ վրացի Միխեիլ Մեսխիի։
Մարզադաշտի երկարությունը կազմում է 105 մետր, իսկ լայնությունը 68 մետր ։
Ծանոթագրություններ
Կատեգորիա:Ֆուտբոլային մարզադաշտեր Կատեգորիա:Վրաստանի մարզադաշտեր
Ավո ՖԱ
Ֆուտբոլային ակումբ «Ավո», - Ղարաբաղյան ֆուտբոլային ակումբ՝ Մարտունիում։ Ստեղծվել է 2004 թվականին։ Անվանումը ստացել է Ղարաբաղյան մարտի մասնակից Մոնթե Մելքոնյանի պատվին։ Ներկա պահին ակումբը խաղում է Մարտունիի կազմից, ընդունում է մրցակիցներ քաղաքի մարզադաշտում և մասնակցում է շրջանում տեղի ունեցող մրցաշարերում։
Պատմություն
Ակումբը հիմնադրվել է 2004 թվականին և հենց այդ թվականին մասնակցություն է ունեցել հանրապետական մրցաշարին։ 2009 թվականին ակումբը զբաղեցրել է 2-րդ տեղը առաջին ԼՂՀ մրցաշարում, իսկ թիմի հարցակվող Գևորգ Պետրոսյանը դարձավ մրցաշարի լավագույն հարձակվողը։ 2010 թվականին ակումբը զբաղեցրեց 3-րդ հորզոնականը
Արտաքին հղումներ
Կատեգորիա:Հայկական ֆուտբոլային ակումբներ
Ազգային հնագիտական թանգարան (Լիսաբոն)
Ազգային հնագիտական թանգարան (Museu Nacional de Arqueologia), ազգային հնագիտական թանգարան Լիսաբոնում, Պորտուգալիա։ Այն հնագիտությանը նվիրված Պորտուգալիայի կարևորագույն թանգարաններից է և հնագիտական ուսումնասիրության ամենակարևոր կենտրոնը։ Թանգարանը հավաքածուներ է ներառում ամբողջ աշխարհից։ 2014 թվականին թանգարանն ունեցել է 10136 այցելու ։
Պատմություն
Թանգարանը հիմնադրվել է 1893 թվականին ականավոր հնագետ Խոսե Լեիտե դե Վասկոնսելոսի կողմից, և 1903 թվականից այն զբաղեցնում է Բելեմ շրջանի Ժերոնիմուշ վանական համալիրի արևմտյան թևը։ Թանգարանի շենքը եղել է վանականների հանրակացարանը։ 19-րդ դարի երկրորդ կեսին այն վերափոխվել է մանուելինո ոճով։
Նկարագրութուն
Մշտական ցուցադրությունը բաժանված է եգիպտական հնությունների և պորտուգալական հնագիտական գանձերի հավաքածու, որը հիմնականում բաղկացած է Բրոնզե և Երկաթե դարաշրջանների նշանավոր մետաղական աշխատանքներից։ Թանգարանը ունի նաև հռոմեական խճանկարների ամենակարևոր պորտուգալական հավաքածուն, հիմնականում Հարավային Պորտուգալիայից, ինչպես նաև կենտրոնում «Էստրեմադուրայից» (Póvoa de Cós):
Բացի մշտական հավաքածուից, թանգարանը հաճախ կազմակերպում է ժամանակավոր ցուցահանդեսներ, որոնք ընդգրկում են տարբեր թեմաներ։
Արտաքին հղումներ
Կատեգորիա:Լիսաբոնի թանգարաններ Կատեգորիա:Պորտուգալիայի հնագիտական թանգարաններ Կատեգորիա:1893 հիմնադրումներ Պորտուգալիայում Կատեգորիա:1893 հիմնադրված թանգարաններ
Գուրբի
Գուրբի (Gourbit), համայնք Ֆրանսիայի Միջին Պիրենեյան մարզի Արյեժ գավառում։ Մտնում է Տարասկոն սյուր Արեժ կանտոնի կազմի մեջ (Ֆուա շրջան)։ Համայնքի INSEE կոդ՝ 09136։
Բնակչություն
Համայնքի բնակչությունը 2008 թվականին կազմում էր 92 մարդ։
Տնտեսություն
2007 թվականի տվյալներով 56 աշխատունակ տարիքի մարդկանցից (15-64 տարեկան) 35-ը տնտեսապես ակտիվ էին, 21-ը անգործունակ (ակտիվության ցուցանիշը 62,5 %, 1999 թվականին եղել է՝ 67,7 %)։ 35 աշխատունակ բնակիչներից 32-ը աշխատում էին (22 տղամարդ և 10 կին), անաշխատանք էին 3-ը (1 տղամարդ և 2 կին)։ 21 անգործունակ մարդկանցից 4-ը աշակերտներ կամ ուսանողներ են, 10-ը թոշակառու, 7-ը անաշխատունակ էին այլ պատճառներով ։
Արտաքին հղումներ
Կատեգորիա:Ֆրանսիայի համայնքներ
Յարոսլավ Հեյրովսկի
Յարոսլավ Հեյրովսկի, (Jaroslav Heyrovský, ), չեխ քիմիկոս։ Բևեռագրության հիմնադիր։ Չեխոսլովակիայի ԳԱ անդամ (1952)։ Բևեռագրական մեթոդի, հետազոտությունների տեսության և տեխնիկայի մշակման համար 1959-ին արժանացել է Նոբելյան մրցանակի ։
Կենսագրություն
1910-1913 թթ. սովորել է Լոնդոնի համալսարանի քոլեջում, 1913-1914 թվականներին աշխատել է նույն տեղում։ 1918 թ. ավարտել է Պրահայի համալսարանը։
1922 թվականից ղեկավարել է Պրագայի համալսարանի ֆիզիկական քիմիայի ինստիտուտը։ 1926 թվականից աշխատել է Սորբոնում (Փարիզ)։ 1950 թվականից Պրագայի բևեռագրության պետական ինստիտուտի (1964 թվականից կրում է նրա անունը) տնօրեն։
ԽՍՀՄ ԳԱ (1966) և այլ ակադեմիաների արտասահմանյան անդամ։ 1922 թ., հետազոտելով էլեկտրոլիզի պրոցեսը, հաստատել է նյութերի վերականգնման և օքսիդացման պոտենցիալների ու բնույթի, ինչպես նաև դիֆուզիոն հոսանքի և էլեկտրոլիտում նյութերի կոնցենտրացիաների միջև եղած կախվածությունը, որը բևեռագրության համար հիմք է ծառայել։
Մրցանակներ
Բևեռագրական մեթոդի, հետազոտությունների տեսության և տեխնիկայի մշակման համար 1959 թ. արժանացել է Նոբելյան մրցանակի։
Երկծոպիկ
Տարածվածություն
Տեսակները տարածված են ամբողջ աշխարհում, բացի Անտարկտիդայից։
Տարածվածությունը Հայաստանում
Հայաստանում տարածված է այս ցեղի երկու տեսակ՝ երկծոպիկ եղեգանմանը (P. arundinacea) և սերինոսահատ տարօրինակը (P. paradoxa): Երկծոպիկ եղեգնանմանը գրականության մեջ նախկինում դասում էին Phalaroides ցեղին, որը ներկայումս համարվում է Phalaris ցեղի ենթացեղերից մեկը ։ Սերինոսահատ տարօրինակը գրանցված է ՀՀ կարմիր գրքում որպես վտանգված տեսակ ։
Երկծոպիկ եղեգնանմանը տարածված է ստորին, միջին և վերին լեռնային գոտիներում՝ ծովի մակարդակից 800-3000 մետր բարձրության վրա։ Հանդիպում է գետերի, լճերի, ջրամբարների, այլ ջրային զանգվածների ափերին, ճահճացած տարածքներում, անտառային բացատներում։ Հանդիպում է Ախուրյանի, Շիրակի, Արագածոտնի, Լոռու, Իջևանի, Ապարանի, Սևանի, Երևանի, Վայոց ձորի, Զանգեզուրի շրջաններում ։ Սերինոսահատ տարօրինակը հանդիպում է միայն Երևանի ֆլորիստիկական շրջանում (Ողջաբերդ գյուղի շրջակայք) ։
Ալկալոիդներ
Որոշ երկծոպիկներ պարունակում են գրամին, որը ոչխարների և եղջերավոր անասունների համար թունավոր է, կարող է առաջացնել գլխուղեղի, կենտրոնական նյարդային համակարգի և այլ օրգանների վնասում, ինչպես նաև մահ ։
Phalaris arundinacea, Phalaris aquatica և Phalaris brachystachys տեսակները պարունակում են N,N-DMT (դիմեթիլտրիպտամին), 5-MeO-DMT (5-մետօքսիդիմեթիլտրիպտամին) և 5-OH-DMT (բուֆոտենին) ալկալոիդները։ Այն տարածքները, որտեղ այս բույսերում պարունակվում է մեծ քանակով ալկալոիդներ, շրջանցվում են արածող կենդանիների կողմից։ Այս ալկալոիդները չեն հայտնաբերվել P. californica, P. canariensis, P. minor տեսակներում և ''P. arundinacea-P. aquatica հիբրիդներում'' ։
Տեսակներ
Տարածված տեսակներից են՝
Ծանոթագրություններ
Կատեգորիա:Կերաբույսեր Կատեգորիա:Հացազգիներ Կատեգորիա:Հացահատիկային բույսեր Կատեգորիա:1753 թվականին նկարագրված բույսեր
Ադրիան Ժան–Բատիստ Ամաբլ Ռամոն դյու Բոսկ Դյուտայ
Ադրիան Ժան–Բատիստ Ամաբլ Ռամոն դյու Բոսկ Դյուտայ (Adrien Jean-Baptiste Amable Ramon du Bosc Dutaillis, ), ֆրանսիացի ռազմական գործիչ, դիվիզիոնի գեներալ (1807 թ. հունիսի 29-ից), հեղափոխական և նապոլեոնյան պատերազմների մասնակից։
Կենսագրություն
Սերվել էր ազնվական ընտանիքից. բանակում ծառայել էր մինչև հեղափոխությունը, այնուհետև պաշտոնաթող եղել։ Սակայն հեղափոխության սկզբից դարձել էր Փարիզի Ազգային գվարդիայի սպա, հետո թեթև հետևակի 14-րդ գումարտակի կապիտան։ 1793 թվականին հեռացվել էր բանակից ռոյալիստական (միապետական) գաղափարների համար, բայց 1795 թվականին վերականգնվել էր։ Բոնապարտի իտալական ռազմարշավի ժամանակ դարձել էր գեներալ Բերտիեի համհարզը։ Հենց Իտալիայում էլ սկսվել էր նրա փայլուն կարիերան։ Նա 1796 թվականին դարձել էր գումարտակի հրամանատար, իսկ 1797 թվականին՝ գնդապետ։ Աշխատելով տարբեր շտաբներում՝ նա նշանակվել էր Նեյի կորպուսի շտաբի պետ և միաժամանակ ստացել բրիգադի գեներալի կոչում 1803  թվականին, Մեծ բանակի 6-րդ կորպուսում գեներալ Դյուտայը մասնակցել է 1805, 1806 և 1807 թվականների ռազմարշավներին։ Ըստ արժանահավատ տեղեկությունների Դյուտայը կորցրել է ձեռքը 1807 թվականի հունիսի 6-ին Գուտտշտադտում հետախուզության ժամանակ։ Փոխարենը մի քանի օր հետո նա արժանացել էր դիվիզիոնի գեներալի կոչման, իսկ մեկ տարի անց Դյուտայը ստացել էր կոմսի տիտղոս և  30 000 ֆրանկ դրամական ռենտա։ 1812 թվականին Դյուտայը դարձել էր Վարշավայի պարետ, այնուհետև Տորգաուի պարետ։ Վերջին ամրոցը Դյուտայը համառորեն պաշտպանել և հանձնել էր միայն 1813 նոյեմբերի 17-ին։ 1814 թվականին գերեվարվել էր, որից հետո վերադարձել էր ֆրանսիա և 1815 թվականին պաշտոնաթող եղել։
Գրականություն
Կատեգորիա:Նապոլեոնյան պատերազմներ Կատեգորիա:Ֆրանսիացի ռազմական գործիչներ
Կանսանսան (Բաիա)
Կանսանսան  (Cansanção), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում   ։ Գտնվում է Հյուսիս-կենտրոնական նահագի Բաիա մարզում։ Մտնում է Սեաբրա գավառի կազմի մեջ։ Բնակչությունը կազմում է 32 708 մարդ՝ 2006 թվականի տվյալներով։ Գրավում է 1 319,495 կմ² տարածք։ Բնակչության խտությունը՝ 24,8 մարդ/կմ²։ Քաղաքի տոնը նշվում է օգոստոսի 12-ին։
Պատմություն
Քաղաքը հիմնադրվել է 1958 թվականին։
Աշխարհագրություն
Տեղանքի կլիման արևադարձային է։
Ծանոթագրություններ
Կատեգորիա:Բրազիլիայի բնակավայրեր Կատեգորիա:Բաիա նահանգի բնակավայրեր
Ապակու քաղաքը
Սյուժե
Քլեյրը Սիմոնի հետ գտնվում է Լուկայի տանը, հավաքում է իր իրերը Իդրիս ճանապարհորդելու համար, և այդ ընթացքում նրանք զրուցում էին Քլեյրի՝ մորը փրկելու նպատակի և այն խոչընդոտների մասին, որոնց նա կհանդիպի Իդրիս հասնելուց հետո։ Երբ Քլեյրն այցելեց համալսարան, Մագնուսը նրան պատմեց, որ Լայթվուդսը ճանապարհորդել է պորտալի միջով, Ֆորսակենի հարձակման շնորհիվ։ Մենամարտի ժամանակ Սիմոնը վնասվեց, և Ջեյսը տարավ նրան։ Ռուներ ստեղծելու իր կարողության շնորհիվ նա ստեղծում է պորտալ և Լուկայի հետ ճանապահորդում դրա միջով։
Երբ Սիմոնը արթնացավ, հասկացավ, որ դուրս է պորտալից և հիմա Ալիքանտում է, նա հասկանում է, որ Ջեյսի նպատակն է Քլեյրին թույլ չտալ գալ Իդրիս։ Ավելի ուշ Լայթվուդի տանը նա հանդիպեց Սեբաստիան Վերլաքին և Ալին Փենհալլոուին։ Արտաժամյա աշխատանքից հետո Ալեքը վերադարձավ Քլեյվի հետ հանդիպումից՝ Սիմոնին պատմելու, որ նա կուղարկվի հետ Նյու Յորք նոր ինկվիզիտոր Ալդերթրիի կողմից։ Երբ Սիմոնը ժամանում է տուն, այն հայտնվում է որպես թակարդ, որպեսզի մարդիկ վստահեն Քյելվին և նա բանտարկված է և հարցաքննության է ենթարկվում ցերեկը որպես վամպիր շրջելու հնարավորության վերաբերյալ։ Հարցաքննությունից հետո նա հանդիպում է մի երիտասարդի Սամուել Բլեքբուռն անունով։
Քլեյրը բացեց պորտալը և անցավ միջով, նա անցնում է Լին լճի միջով, և Լուկան կարողանում է փրկել նրան, բայց նրան աչքին սկսում են տեսիլքներ երևալ։ Լուկան որոշում է նրան տանել քրոջ՝ Ամատիսի մոտ, բուժումից հետո ննջասենյակում նա հանդիպում է Ամատիսին և զգուշացնում, որ չի թույլատրվում տեսակցել Ջեյսին։ Նույնիսկ այդ ռիսկի դեպքում նա գտնում է Ջեյսին Լայթվուդի գրադարանային սենյակում Ալինի հետ համբուրվելիս։ Դա տեսնելուց հետո Քլեյրը հեռանում է։ Որոշ ժամանակ անց նրան է միանում Սեբաստիանը և վերադարձնում նրան Ամատիսի տուն՝ զայրանալով նրա քայլերի վրա։
Ավելի ուշ Ալեքը պարզում է, որ Սիմոնը երբեք չի վերադարձել տուն և բանտարկվել է Ալիքանտում։ Այդ գիշեր Ջեյսը այցելում է Սիմոնին և փրկում նրան, բայց նա հրաժարվում է փախչել, որպեսզի փրկի Լայթվուդսին։ Հաջորդ առավոտ նա Սիմոնի խցում հայտնաբերում է, որ Իզաբելլան արյուն է թողել իր համար։ Սիմոնը նաև այցելում է Ռաֆայելին, որպեսզի տեղեկացնի, որ նա հետապնդվում է ստորին աշխարհի ներկայացուցիչների կողմից։ Առավոտյան Քլեյրին արթնացրեց Սեբաստյանը Ռագնոր Ֆելին գտնելու համար, բայց փոխարենը նրանք հանդիպում են Մագնուսին, ով ասում է, որ Ֆելը մահացել է։ Մագնուսը Սեբաստյանին հայտնում է, թե որտեղ գտնի դեղը, որպեսզի փրկի Քլեյրի մայրիկին Սպիտակ գրքի հետ միասին։ Այս ամենի հետ մեկտեղ Քլեյրը վերադառնում է իր ճանապարհով և ճանապարհորդության ընթացքում Սեբաստիանը համբուրում է նրան, չնայած Քլեյրը չէր ցանկանում։ Երբ Քլեյրը վերադարձավ, նա տեղեկացավ Ջեյսից, որ նրանց հարկավոր է Սպիտակ գիրքը, և նրանք հետաձգեցին իրենց ճանապարհորդությունը դա գտնելու համար։ Այդ ամենից հետո Վեյլենդ Մենորում փակված հրեշտակը ոչ սովորական տեսիլք է ցուցադրում, որը խանգարում է նրանց երկուսին՝ Ջեյսին և Քլեյրին, և նրանք հազիվ են հասցնում դուրս գալ, ինչից հետո Մենորը կործանվում է։
Ետդարձի ճանապարհին Ալիքանտի վրա հարձակվում են Դեմոնները, և Լայթվուդի ընտանիքի ամենաերիտասարդը տղան՝ Մաքսը, սպանվում է։ Քլեյրը և Ջեյսը կարողանում են փրկել Սիմոնին բանտում բռնկված հրդեհից և գիտակցվում, որ իր բանտախցում գտնվող մյուս բանտարկյալը Հոդն էր։
Մի քանի օր անց նրանք մասնակցում են հարձակման ժամանակ սպանված մարդկանց թաղման արարողությանը։ Ավելի ուշ Սիմոնը հանդիպում է Իզաբելլային մխիթարելու համար, իսկ Ջեյսը՝ Քլեյրին Ամատիսի բնակարան։ Գիշերը Ջեյսը գնում է Քլեյրի մոտ և մնում նրա հետ՝ առավտյան թողնելով գրություն։ Երբ Քլեյրը իջնում էր ներքև, որպեսզի Ջեյսին հետ պահի իր սխալից, նա հանդիպում է իր մորը, ինչին նա արձագանքում է զայրույթով։ Ավելի ուշ նրա մայրը պատմում է նրան ճշմարտությունը. Ջեյսին մեծացրել է Վալենտինան, բայց նա Վալենտինայի կենսաբանական տղան չէ, իսկ նրա կենսաբանական որդին Քլեյրի եղբայր Սեբաստյանն է։ Քլեյրը վազում է Աքորդի սրահ, որպեսզի ծրագիր կազմի մթնշաղի որսորդներին և Ստորին աշխարհի ներկայացուցիչներին իրար հետ գժտեցնելու համար, այս որոշման կայացման ընթացքում Խոսելինը՝ Քլեյրի մայրը, ասում է ճշմարտությունը և Քլեյրը որոշում է, որ երկուսն էլ կարող են կռվել միասին։ Սա թույլ է տալիս Քլեյրին օգտագործել իր ռուների հնարավորությունները և ստեղծել պարտատոմս, որը թույլ կտա պայքարել միասին։ Մինչև Ջեյսը մենամարտում է Սեբաստյանի հետ, նա բացահայտում է, որ Վալենտինան բարձրացնում է Ռազի հրեշտակին, որը բարձրացվեց այն ժամանակ, երբ մահացու սուրը դանակահարեց Ջեյսի սիրտը։ Հրեշտակը սպանում է Վալենտինային և կատարում Քլեյրի ցանկությունը՝ վերադարձնելով Ջեյսին։ Պատմությունը ավարտվում է Խոսելիի և Լուկայի սիրո խոստովանությամբ ։
Դերասանական կազմ
Ջեյս Հերոնդեյլ, մթնշաղի որսորդ, որը բացահայտվում է, երբ պարզվում է, որ Վալենտին Մորգենստերը նրա հայրն է, իսկ Քլեյրը՝ նրա քույրը։ Այս գրքում Ջեյսը մենամարտում է ինքն իր հետ որոշակի ընտրություն կատարելու և ճշմարտությունը գտնելու համար։
Քլեյր Ֆեյրչայլդ, մթնշաղի տաղանդավոր որսորդ, իր առաքելությունն է դուրս հանել իր մորը կոմայից և բացահայտել շատ գաղտնիքներ։ Գրքի միջոցով բացահայտվում է նրա նվերը, որի շնորհիվ Ալիքանտը փրկվեց Վալենտինի հարձակումից։
Սիմոն Լևիս, Քլեյրի մոտ ընկերը, ցերեկային վամպիր է և մթնշաղի որսորդների աշխարհի մի մասնիկը
Ալեք Լայթվուդ, Ջեյսի պարաբատայը և Իզաբելլայի եղբայրը, աշխատում է բացահայտել իր իսկական ինքնությունը և սեքսուալությունը, քանի որ դեմ է մթնշաղի որսորդների հասարակությանը և նրա ընտանիքին։
Մագնուս Բեյն, բարձր մակարդակի կախարդ, ով օգնում է Լայթվուդսին և Քլեյվին։
Լուկա Գարովեյ, Խոսեյլի՝ Քլեյրի մոր ընկերը, նա օգնում է բարձրացնել Քլեյրին իբրև մարդագայլ, մթնշաղի որսորդ է։ Այս գրքում նա օգնում է պաշտպանել Քլեյրին։
Ամատիս, Լուկայի քույրը, ով ապրում է Ալիքանտում։ Այս գրքում նա օգնում է պաշտպանել Քլեյրին և փրկում է նրա կյանքը, երբ ընկնում է Լին լիճը։
Սեբաստիան Մորգենստեռն, խորհրդավոր մթնշաղի որսորդ, ով եկել էր Փենհալոու, հավակնում էր լինել Ալին Փենհալոուի զարմիկը։
Արտաքին հղումներ
Կատեգորիա:Անգլերեն վեպեր Կատեգորիա:2009 վեպեր
Ռոմա երաժշտական թատրոն
Ռոմա երաժշտական թատրոն (Teatr Muzyczny «Roma»), երաժշտական թատրոն Վարշավայում։ Մինչև 1990-ական թվականները կոչվել է «Վարշավյան օպերետ» ։
Պատմություն
1966 թվականից թատրոնը գտնվում է Վարշավայի կենտրոնում, Նավոգրոդզկայա փողոց, տուն 49 հասցեում ։ Թատրոնի խաղացանկում ներառված են մյուզիքլներ և դասական օպերետներ։ Թատրոնը վարում է մյուզիքլները հանրայնացնելու քաղաքականություն և ցուցադրում է աճող հետաքրքրվածությունն այդ ժանրի հանդեպ։ Օրինակ, «Օպերայի ուրվականը» մյուզիքլը, որը ցուցադրվել է թատրոնի բեմին, տեսել է գրեթե 700.000 հանդիսատես։ 15 տարվա մեջ թատրոնն ունեցել է ավելի քան 3 միլիոն այցելու ։ Սկսած 1998 թվականից` թատրոնի գեղարվեստական ղեկավարն ու տնօրենն է Վոյցեխ Կեպչինսկին (Wojciech Kępczyński), իսկ գրական մասի պատասխանատուն Միխալ Վոյնարովսկին է։ Թատրոնի բեմից լեհ հասարակությունն են ներկայացվել մյուզիքլի պատմության մեջ երեք ամենահայտնի բեմադրությունները` Էնդրու Լլոյդ Ուէբերի «Կատուներ», «Օպերայի ուրվականը» և Կլոդ Միշել Շյոնբերգի «Մերժվածները»։ Թատրոնի բեմում ներկայացվել են լեհական մյուզիքլների առաջնախաղեր, այդ թվում և` «Պարոն Կլյակսի ակադեմիան» (2007) ընտանեկան մյուզիքլը։
Թատրոնի ներկայիս խաղացանկում կան դասական օպերետներ, ինչպես, օրինակ, Ֆրանց Լեգարի «Ուրախ այրին» և Ժակ Օֆենբախի «Օրփեոսը դժոխքում» ստեղծագործությունները։
Արտաքին հղումներ
Կատեգորիա:1954 հիմնադրումներ Լեհաստանում Կատեգորիա:1954 հիմնադրված թատրոններ
Alitalia Express
Alitalia Express՝ տարածաշրջանային ավիաընկերություն Իտալիայում, ընկերության գրասենյակը գտնվում է Հռոմում ։ Ավիաընկերությունը հիմնականում իրականացնում է ուղևորատար չվերթներ։ Ավիաընկերությունը դադարեցրել է չվերթներ իրականացնել 2008 թվականի դեկտեմբերի 31-ից ։ Ավիաընկերությունը հիմնադրվել է 1997 թվականին և սկսել է իր գործունեությունը նույն թվականի հոկտեմբերի 1-ին։ 2007 թվականի տվյալներով ընկերությունում աշխատում էր 710 մարդ։
Չվերթ
2011 թվականի սեպտեմբերին ավիաընկերության չվերթը բաղկացած էր հետևյալ տեսակի ինքնաթիռներից ՝
Արտաքին հղումներ
Կատեգորիա:Ավիաընկերություններ Կատեգորիա:1997 հիմնադրված ընկերություններ
Արուս Ազնավուրյան
Արուս Միսաքի Ազնավուրյան, հայ դերասանուհի։ ՀԽՍՀ ժողովրդական արտիստ (1967)։ Ֆրանսահայ շանսոնիե Շառլ Ազնավուրի հորաքույրն է։ Հայրը եղել է Նիկոլայ II-ի խոհարարներից մեկը ։
Գործունեություն
Բեմել է 1920 թվականին՝ Թիֆլիսի Թիֆլիսի Զուբալովի ժողովրդական տան դրամատիկական խմբում։ 1920-1930-ական թվականներին խաղացել է Հովհաննես Աբելյանի, Հ. Ոսկանյանի խմբերում։ Փառանձեմ բեմական անունով հանդես է եկել նաև երաժշտական կատակերգական ներկայացումներում։ Խաղացել է կատակերգական, բնութագրական և դրամատիկ դերեր։
1930 թվականից՝ Լենինականի Ա. Մռավյանի անվան թատրոնի դերասանուհի ։
Օմալա
Օմալա, գետակ Սև ծովի ավազանում, Իրիս գետի համակարգուսմ։ Հերիկ գետի վտակն է։ Հոսում է Օմալա գյուղի մոտով ։
Ծանոթագրություններ
Կատեգորիա:Հերիկ գետի վտակներ Կատեգորիա:Թուրքիայի գետեր
Հեյլունցզյան
Հեյլունցզյան (黑龙江, Hēilóngjiāng), նահանգ Չինաստանի հյուսիս-արևելքում, Ամուրի ավազանում։
Տարածությունը 710 հզ. կմ² է, բնակչությունը՝ 32 միլիոն (2020)։ Վարչական կենտրոնը՝ Խարբին։ Հեյլունցզյանի տարածքի մեծ մասը հարթավայրեր են (100-400 մ բարձրությամբ)։ Հյուսիս-արևմուտքում Մեծ Խինգանն է, միջին մասում՝ Փոքր Խինգանը, հարավ-արևելքում՝ Արևելա-Մանջուրական լեռները։ Կլիման ցամաքային է։ Գլխավոր գետն Ամուրն է՝ Սունգարի վտակով, հյուսիսում տարածված է տայգան, հարավում՝ լայնատերև անտառները, անտառատափաստանները և տափաստանները։ Հեյլունցզյանն ագրարային-ինդուստրիալ շրջան է։ Մշակում են հացահատիկ, սոյա, կարտոֆիլ, երկարաթել վուշ, շաքարի ճակնդեղ և այլն։ Արդյունահանվում է նավթ (Չինաստանի նավթի 40%-ը), ածուխ, ոսկի։ Զարգացած է բազմաճյուղ մեքենաշինությունը, ռադիոէլեկտրոնային, փայտամշակման, քիմիական, սննդի, ծխախոտի արդյունաբերությունը։ Երկաթուղիների երկարությունն ավելի քան 4 հզ կմ է։ Նավարկելի են Ամուր, Սունգարի, Ուսսուրի գետերը։
Անվանում
Կոչվել է Ամուր գետի չինարեն Հեյլունցզյան անունով, որը բառացի նշանակում է «սև վիշապի գետ» ։
Ծանոթագրություններ
Կատեգորիա:Չինաստանի նահանգներ Կատեգորիա:1954 թվականին հիմնադրված բնակավայրեր
Չանել (կղզի)
Չաննել (Channel Islands of California), կղզների խումբ՝ բաղկացած միջին և փոքր ութ կղզիներից։ Դրանք ընկած են Խաղաղ օվկիանոսի հարավկալիֆոռնիական ափի մոտ՝ Սանտա Բարբարա նեղուցի երկայնքով։ Դրանցից հինգում կա նույնանուն ազգային պարկ։
Կղզիների նկարագրությունը
Այդ կղզիները համարվում են միակ վայրը, որտեղ հանդիպում է գաճաճ աղվեսների տեսակը։
Կատեգորիա:Ամերիկայի կղզիներ Կատեգորիա:Հնդկական օվկիանոսի կղզիներ
Մանկական Եվրատեսիլ 2017 երգի մրցույթ
Մանկական Եվրատեսիլ 2017-ը կլինի տասնհինգերորդ ամենամյա Մանկական Եվրատեսիլ երգի մրցույթը։ Այն կազմակերպվելու է Վրաստանի Հանրային Հեռարձակողի և Եվրոպական հեռարձակողների միության կողմից։ 2017թ. փետրվարին հայտնի դարձավ, որ մրցույթը տեղի կունենա Վրաստանում, Թբիլիսիի սպորտի պալատում նոյեմբերի 26-ին 2017թվականին։ Այս տարի կլինի չորրորդ տարին, որ մրցույթը կհյուրընկալվի նախորդ տարվա հաղթող երկրի կողմից։
= Միավորների աղյուսակ = {| class="wikitable" !Հորիզոնական !Երկիր !Միավոր
Սետիմո Վիտոնե
Սետիմո Վիտոնե (Settimo Vittone)՝ կոմունա Իտալիայում՝ Պիեմոնտ մարզի Թուրինի գավառում։ Բնակչությունը ըստ 2008 թվականի տվյալների՝ 1.581 մարդ։ Զբաղեցնում է 23 կմ² տարածք ։ Բնակչության խտությունը՝ 69 մարդ/կմ²։ Փոստային ինդեքսը՝10010 ։ Հեռախոսային կոդը՝ +39 0125։
Ժողովրդագրություն
Բնակչության շարժը.
Ծանոթագրություններ
Կատեգորիա:Իտալիայի քաղաքներ
Կիրունդո օդանավակայան
Արտաքին հղումներ
Կատեգորիա:Բուրունդիի օդանավակայաններ
Լեհաստանում ՅՈՒՆԵՍԿՕ-ի Համաշխարհային ժառանգության ցանկ
ՅՈՒՆԵՍԿՕ-ի Համաշխարհային ժառանգության ցանկում Լեհաստանի օբյեկտները թվով 14-ն են, որը կազմում է ընդհանուր թվի 1,3 %-ը (1073՝ 2017 թվականի դրությամբ)։ 13 օբյեկտներ ընդգրկված են մշակութային չափանիշներով (որից 2-ը՝ որպես մարդկային ստեղծագործական գլուխգործոց) և 1-ը՝ բնական չափանիշներով։ Բացի դրանից 2014 թվականի դրությամբ ևս 4 օբյեկտ ներկայացված է թեկնածու ցանկում ։ Լեհաստանը վավերացրել է Համաշխարհային ժառանգության պաշտպանության կոնվենցիան 1976 թվականի հունիսի 29-ին ։ Լեհաստանի տարածքում գտնվող առաջին 2 օբյեկտներն ընդգրկվել են ցանկում 1978 թվականին, Համաշխարհային ժառանգության հանձնաժողովի 2-րդ նիստում։
Ցանկ
Տվյալ աղյուսակում տեղանքներն ընդգրկված են Համաշխարհային ժառանգության կողմից դասակարգված ձևով։
Թեկնածու օբյեկտների ցանկ
Աղյուսակում տեղանքներն ընդգրկված են ըստ հերթականության։ Այս ցանկում այն վայրերն են, որոնք ներկայացված են Լեհաստանի կառավարության կողմից՝ որպես թեկնածու օբյեկտներ։
Արտաքին հղումներ
*
Սամվել Դարբինյան (պետական գործիչ)
Սամվել Վանցիկի Դարբինյան, Հայաստանի տեղական ինքնակառավարման համակարգի գործիչ, Վանաձորի քաղաքապետ (1999-2016)։
Աշխատանքային գործունեությունը
Հայաստանի Հանրապետական կուսակցության անդամ է, ՀՀԿ Վանաձորի տարածքային կազմակերպության խորհրդի նախագահ։ Ամուսնացած է ունի երեք զավակ, չորս թոռ։
Ծանոթագրություններ
Կատեգորիա:Հայ քաղաքական գործիչներ Կատեգորիա:ՀՀԿ անդամներ Կատեգորիա:Վանաձորի քաղաքապետներ Կատեգորիա:ՀՊՃՀ շրջանավարտներ Կատեգորիա:Պողոսյան մրցանակի դափնեկիրներ Կատեգորիա:Հայ պետական գործիչներ
Սլավոնա-հունա-լատինական ակադեմիա
Սլավոնա-հունա-լատինական ակադեմիա (Славяно-греко-латинская академия), առաջին բարձրագույն հանրակրթական ուսումնական հաստատությունը Մոսկվայում։
Հիմնադրվել է 1687 թվականին։ Մինչև 1701 թվականը կոչվել է Հելենահունական, 1701 թվականից՝ Սլավոնա-լատինական, 1775 թվականից՝ Սլավոնա-հունա- լատինական ակադեմիա, 1814 թվականից՝ Մոսկվայի հոգևոր ակադեմիա և փոխադրվել Տրոիցե-Սերգիևյան վանք (Զագորսկ)։
17-րդ դարում դասավանդել են հունարեն, լատիներեն, սլավոնական լեզուներ, «յոթ ազատ արվեստներ», աստվածաբանություն։ 18-րդ դարի սկզբից ավելացել են գերմաներեն, ֆրանսերեն, բժշկություն, ֆիզիկա, փիլիսոփայություն և այլն։ Ակադեմիական համալսարանի (1725 թվական, Պետերբուրգ) և Մոսկվայի համալսարանի (1755 թվական) հիմնադրումից հետո կորցրել է իր նշանակությունը և դարձել բարձրագույն աստվածաբանական դպրոց։
Սլավոնա-հունա-լատինական ակադեմիայում կրթություն են ստացել ռուսագիտության ու մշակույթի նշանավոր գործիչներ, այդ թվում՝ Միխայիլ Վասիլևիչ Լոմոնոսովը (1731-1735 թվականներ)։
Կատեգորիա:Մոսկվայի համալսարաններ Կատեգորիա:Համալսարաններ այբբենական կարգով Կատեգորիա:1687
Գրիգոր և Սարգիս Գուրզադյանների փողոց (Երևան)
Գրիգոր և Սարգիս Գուրզադյանների փողոց, փողոց Երևանի Էրեբունի վարչական շրջանում։
Տվյալներ
Սկսվում է Գլինկայի փողոցից, ձգվում հարավարևմտյան ուղղությամբ և հասնում Արտաշատի ոռոգիչ ջրանցք։
Աղբյուրներ
Կատեգորիա:Երևանի փողոցներ
Օմար (լեռ)
Օմար, լեռ (Ömer Dağı), Թուրքիայի Վանի մարզում, Վասպուրականի լեռներում, Վանա լճից արևելք, Աղգյոլ լճից հյուսիս։ Լեռից սկիզբ են առնում բազմաթիվ գեաակներ ։
Գերիտ Ֆիշեր
Կենսագրություն
Գերիտ Ֆիշերը 16 տարեկան հասակում տեղափոխվեց «Այաքս» ակումբի գլխավոր մարզիչ Ջեք Ռեյնոլդսի հրավերով։ 2 տարի անց Ֆիշերն արդեն իր մեկնարկային հանդիպումն անցկացրեց «Այաքս» ակումբի հիմնական կազմում։ Այդ հանդիպումը տեղի ունեցավ 1934 թ. սեպտեմբերի 16-ին, երբ թիմը մրցում էր «Քսերքսես» ակումբի հետ։
Իր վերջին հանդիպումն «Այաքս» ակումբի կազմում ֆուտբոլիստն անցկացրել է 1950 թ. նոյեմբերի 27-ին, երբ թիմը մրցում էր «Լիմբուրգիա» ակումբի հետ։ Այդ հանդիպումն ավարտվեց Այաքսի կրած պարտությամբ՝ 6։0 հաշվով։ Ընդհանուր հաշվով Ֆիշերն անցկացրել է 240 հանդիպում ու դարձել 97 գոլի հեղինակ։
Կարիերայի ավարտից հետո ֆուտբոլիստը մնաց իր հարազատ թիմում ու աշխատեց որպես մարզիչ։
Գերիտ Ֆիշերը մահացել է 1984 թ. նոյեմբերի 22-ին 68 տարեկան հասակում։
Նվաճումներ
• Նիդերլանդների առաջնության չեմպիոն - 1937, 1939, 1947
• Նիդերլանդների գավաթակիր - 1943
Հղումներ
• Ֆիշերը www.ajax.nl կայքում
Կատեգորիա:Հոլանդացի ֆուտբոլիստներ Կատեգորիա:1916 ծնունդներ Կատեգորիա:Օգոստոսի 28 ծնունդներ Կատեգորիա:1984 մահեր Կատեգորիա:Նոյեմբերի 22 մահեր Կատեգորիա:Այաքսի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Հոլանդացի ֆուտբոլային մարզիչներ
Գրադսկի Հոլ
Մոսկվայի թատերա-համերգային երաժշտական միավորում` Ալեքսանդր Գրադսկու ղեկավարությամբ (Գրադսկի Հոլ, ոչ պաշտոնական անվանումը` ''Գրադսկու թատրոն), Մոսկվայի մշակութային պետական բյուջետային հաստատություն, համերգների, երաժշտական ու ստեղծագործական երեկոների անցկացման վայր։ Գտնվում է Մոսկվայի Զամոսկվորեչիե շրջանում, Կորովի Վալ փողոցում ։
Արտաքին հղումներ
Կատեգորիա:Մոսկվայի թատրոններ Կատեգորիա:1991 հիմնադրված կազմակերպություններ
Գառնուկ (մուլտֆիլմ)
«Գառնուկ» (Boundin), հինգ րոպեանոց համակարգչալին անիմացիոն հոլովակ, որն ստեղծվել է 2003 թվականին՝ Փիքսար կազմակերպության կողմից։ Առաջին անգամ ցուցադրվել է «Սուպեր ընտանիք» ֆիլմից առաջ։ Մուլտֆիլմի սցենարի հեղինակը, ռեժիսորը և հնչյունավորողը Փիքսար ստուդիայի անիմատոր Բադ Լաքին էր։ 2004 թվականին նոմինացվել է Օսկարի, որպես լավագույն անիմացիոն կարճամետրաժ ֆիլմ։
Սյուժե
Բարձրալեռնային տարածքում ապրում էր սպիտակ գառնուկ, որն այնքան էր հպարտանում իր մորթով, որ ուրախությունից չեչոտկա էր պարում։ Մի անգամ նրա հետևից եկան ոչխարաբույծները և խուզեցին նրա բուրդը։ Դրա հեր միասին նա կորցրեց ինքնավստահությունը, և հարևանները սկսեցին ծաղրել նրան։ Նրա կողքով թռչկոտում էր լավատեսությամբ լցված մի հսկա եղջերավոր ճագար։ Նա  հանգստցրեց գառնուկին, ասելով, որ կարևոր չէ նրա վրա բուրդ կա թե ոչ, կարևորը այն է ինչ ներսում է։ Դա օգնեց գառնուկին գոտեպնդվել և պարել ամբողջ տարին։
Ռուսերեն կրկնօրինակություն
Ֆիլմը կրկնօրինակվել է 2004 թվականին «Նևաֆիլմ» կինոընկերության կողմից՝ «Disney Character Voices International» ընկերության պատվերով։
Արտաքին հղումներ
Կատեգորիա:Համակարգչային անիմացիոն ֆիլմեր Կատեգորիա:Մուլտֆիլմեր կենդանիների մասին Կատեգորիա:Անգլերեն ֆիլմեր Կատեգորիա:Ամերիկյան ֆիլմեր
Էլիոթ Սամներ
Նա երաժիշտ Սթինգի և դերասանուհի Թրուդի Սթայլերի դուստրն է։
I Blame Coco
Սամները սկսել է երգեր գրել 15 տարեկանում ։ 17 տարեկանում նա արդեն պայմանագիր էր կնքել «Island Records» ընկերության հետ :
Սամներն իր դեբյուտային «The Constant (2010)» ալբոմի վրա աշխատել է վեց ամիս պրոդյուսեր Քլաս Ահլունդի հետ։ Էմլին Մայիարդի և Ալ Շաքսի հետ համատեղ նրանք հանդես էին գալիս «I Blame Coco» խմբի ներքո։ Ալբոմն ներառում էր փոփի էլեմետներ, էլեկտրոնային և փանկ ելևէջներ։ Ալբոմի առաջին սինգլը՝ «Caesar»-ը, ձայնագրվել է շվեդ փոփ երգիչ Ռոբինի հետ համատեղ։ Հաջորդ սինգլը՝ «Self Machine»-ը թողարկվել է 2010 թվականի հուլիսին ։
Ըստ Սամների մենեջեր Քրիստիան Ուոլբերգի՝ Ահլունդը մեծ ցանկություն ուներ աշխատելու Սամների հետ, քանի որ նրա մեջ տեսնում էր «փանկ ռոքերի» ։
Սոլո կարիերա
2014 թվականին Սամները հայտարարեց իր սոլո կարերայի սկիզբի մասին։ Ավելի ուշ այդ թվականին նա թողարկեց իր մինի ալբոմը, իսկ 2016 թվականին նա թողարկեց իր ամբողջական ալբոմը։
Սամները մասնակցություն է ունեցել տարբեր սինգլերի ձայնագրման գործընթացներում, ինչպես նաև կատարել է մի քանի քավր կատարումներ, ձայնագրել է սաունդթրեքեր տարբեր ֆիլմերի համար ։
Անձնական կյանք
Էլիոթ Սամները ամերիկացի երաժիշտ Սթինգի և դերասանուհի Թրուդի Սթայլերի աղջիկն է ։ Նա ծնվել է Իտալիայի Պիզա քաղաքում, երիտասարդ տարիներն անցկացրել է Անգլիայի Վիլշիր քաղաքում և սովորել է տեղի դպրոցում, իսկ ուսումը շարունակել է Լոնդոնի արվեստի քոլեջում ։
Նա ունի երկու եղբայր և մեկ քույր, նաև մեկ խորթ եղբայր և քույր։ Նրան ընտանիքում անվանել են «Կոկո» կեղծանվամբ։ Առաջին անգամ նա կիթառ նվեր է ստացել 4 տարեկանում, իսկ իր առաջին երգը գրել է 13 տարեկանում, առաջին ձայնագրությունը կատարել է 4 տարի անց։ Ձայնագրությունների և իր խմբի հետ կատարած շրջագայություններից հետո նա սկսել է ապրել միայնակ Անգլիայում, որտեղ սկսել է հետաքրքրվել էլեկտրոնային երաժշտությամբ։ Որոշ ժամանակ նա աշխատել է որպես դիջեյ տարբեր ակումբներում ։
Էյֆելյան աշտարակի 72 անունների ցանկ
Էյֆելյան աշտարակի 72 անունների ցանկ, 18-19-րդ դարերի ֆրանսիացի 72 գիտնականների և ճարտարագետների անունների ցանկ ։ Գտնվում է Էյֆելյան աշտարակի առաջին հարկում։ Անունները գրվել են 20-րդ դարի սկզբում աշտարակի առաջին պատշգամբի տակ՝ չորս կողմում, 60 սմ բարձրությամբ տառերով։
Քննադատություն
Տարածքի սակավության պատճառով ցանկում նշված են միայն ազգանուններ, ինչն առաջ է բերում լրացուցիչ մեկնաբանությունների կարիք։ Անձնանունների դասավորության ոչ մի (այբբենական, ժամանակագրական կամ այլ) սկզբունք չկա։
Աշտարակի անվանացանկում ընդգրկված է 14 հիդրավլիկ ճարտարագետ և գիտնական։ Էյֆելը ճանաչում էր այդ ոլորտի առաջատար մասնագետների մեծ մասին։
Ցանկում ընդգրկված չէ Հենրի Դարսին, ում աշխատությունների մի մասը լայն ճանաչում չի ունեցել մինչև 20-րդ դարը։ Բացակայում են նաև Անտոն Չեզին, ով այդ ժամանակ շատ հայտնի չէր, Ժոզեֆ Վալենտին Բուսինեսը, ով իր կարիերայի ուղու սկզբում էր գտնվում, և մաթեմատիկոս Էվարիստ Գալուան։
Ծննդյան օրերի պարադոքս
Ծննդյան օրերի պարադոքս, հավանականության տեսության պարադոքս, ըստ որի՝ 23 և ավելի անդամից բաղկացած խմբում հավանականությունը, որ նրանցից գոնե երկուսի ծննդյան օրը (ամիսն ու օրը) կհամընկնի, գերազանցում է 50%–ը։ Օրինակ՝ եթե դասարանում կա 23 և ավելի աշակերտ, ապա ավելի հավանական է, որ նրանցից երկուսի ծննդյան օրը կհամընկնի, քան այն, որ յուրաքանչյուրի ծննդյան օրը կլինի անկրկնելի։
60 և ավելի մարդու դեպքում այդպիսի համընկնման հավանականությունը գերազանցում է 99%–ը, թեև Դիրիխլեի սկզբունքի համաձայն՝ 100%–ի հասնում է միայն այն դեպքում, երբ խմբում կա ոչ պակաս, քան 367 հոգի (1–ով ավելի նահանջ տարվա օրերի քանակից)։
Այսպիսի պնդումը կարող է թվալ ոչ տեսանելի, քանի որ տարվա ցանկացած օր երկու հոգու ծննդյան օրվա համընկնելու հավանականությունը (1/365 = 0,27 %) խմբի անդամների թվով բազմապատկելու դեպքում (23) ստացվում է ընդամենը (1/365)×23 = 6,3 %։ Այս դատողությունը ճիշտ չէ, քանի որ հնարավոր զույգերի թիվը (( 23 × 22 )/2 = 253) էականորեն գերազանցում է խմբի անդամների թվին (253 > 23)։ Այդ կերպ, այս պնդումը պարադոքս չի կարող համարվել իր խիստ գիտական իմաստով․ դրանում չկա տրամաբանական հակասություն, իսկ պարադոքսն առկա է միայն անձի կողմից իրավիճակի ինտուիտիվ ընկալման և մաթեմատիկական հաշվարկի միջև։
Խնդրի առաջացման պատմությունը ևս հստակ չէ։ Ուոլտեր Ուիլյամ Ռոուզ Բոլը նշել է, որ այն առաջին անգամ քննարկել է Հարոլդ Դավենպորտը ։ Այդուհանդերձ, Ռիչարդ վոն Միսիսն առաջարկեց այն նախնական տարբերակը, որն այսօր ընդունված է անվանել ծննդյան օրվա խնդիր (birthday problem) ։ Այն ներկայացրել է Մարտին Գարդները 1957 թվականի ապրիլին Scientific American–ի Mathematical Games սյունակում։
Ինտուիտիվ ընկալում
23 անձից բաղկացած խմբում երկու հոգու ծննդյան օրվա համընկնելու հավանականությունն այդքան մեծ է, քանի որ դիտարկվում է խմբի ցանկացած երկու անդամի ծննդյան օրվա համընկնելու հավանականությունը։ Դա որոշվում է մարդկանց զույգերի քանակով, որը հնարավոր է կազմել 23 հոգուց։ Քանի որ զույգերում մարդկանց հերթականությունն էական չէ, այդպիսի զույգերի ընդհանուր թիվը հավասար է 23–ից 2–ական ընտրույթի թվին, այսինքն՝ (23 × 22)/2 = 253 զույգ։
Պարադոքսի ձևակերպման մեջ խոսքը խմբի ցանկացած երկու անդամի ծննդյան օրվա համընկնելու հավանականության մասին է։ Տարածված մոլորություն է այս դեպքը շփոթել առաջին հայացքից նման մեկ այլ դեպքի հետ, երբ խմբից ընտրվում է որևէ անդամ, և գնահատվում այն բանի հավանականությունը, որ խմբի այլ անդամներից որևէ մեկի ծննդյան օրը կհամընկնի հենց այդ ընտրված անդամի ծննդյան օրվա հետ։ Վերջին դեպքում համընկնելու հավանականությունը շատ ավելի փոքր է։
Հավանականության հաշվարկ
Հարկավոր է որոշել այն բանի հավանականությունը, որ n մարդուց բաղկացած խմբում նրանցից առնվազն երկուսի ծննդյան օրը կհամընկնի.
Ենթադրենք՝ ծննդյան օրերը բաշխված են հավասարաչափ, այսինքն՝ ընդունում ենք, որ
Իրականում դա այդպես չէ։ Բացի այդ, որոշ երկրներում հիվանդանոցների աշխատանքի առանձնահատկություններից ելնելով շատ երեխաներ ծնվում են շաբաթվա որոշակի օրերին։ Սակայն բաշխման անհամաչափությունը կարող է միայն մեծացնել ծննդյան օրերի համընկնման հավանականությունը, այլ ոչ թե փոքրացնել. եթե բոլոր մարդիկ ծնվեն 365-ից 3 օրը, ապա ծննդյան օրերի համընկնման հավանականությունն ավելի բարձր կլինի։
Նախ հաշվարկենք \bar p(n)-ը՝ այն բանի հավանականությունը, որ n անդամից բաղկացած խմբում բոլորի ծննդյան օրերը կլինեն տարբեր։ Եթե n > 365, ապա Դիրիխլեի սկզբունքի համաձայն՝ \bar p(n)-ը հավասար կլինի զրոյի։ Իսկ եթե, ապա կհաշվարկենք հետևյալ կերպ. պատահականորեն ընտրենք խմբի անդամներից որևէ մեկին և հիշենք նրա ծննդյան օրը։ Այնուհետև պատահականորեն ընտրենք երկրորդ անդամին, ընդ որում, հավանականությունը, որ նրա ծննդյան օրը չի համընկնի առաջին անդամի հետ, հավասար է : Դիտարկենք երրորդ անդամին, որի ծննդյան օրը մյուս անդամների հետ չհամընկնելու հավանականությունը հավասար է : Համանմանորեն քննարկենք մինչև վերջին մասնակիցը, որի ծննդյան օրվա՝ մյուսների հետ չհամընկնելու հավանականությունը հավասար կլինի : Այդ բոլոր հավանականությունները բազմապատկելու դեպքում կստացվի այն բանի հավանականությունը, որ խմբի բոլոր անդամների ծննդյան օրերը տարբեր կլինեն.
Այդ դեպքում n հոգուց գոնե երկուսի ծննդյան օրվա համընկնելու հավանականությունը հավասար կլինի.
Այս ֆունկցիայի արժեքը գերազանցում է 1/2-ը n \geq 23-ի դեպքում, ընդ որում, համընկնելու հավանականությունը շուրջ 50,73% է, իսկ : n արժեքների և դրանց համապատասխան հավանականության ցանկը բերված է աղյուսակում.
Նշված խնդիրը կարելի է վերաձևակերպել «խնդիրներ համընկնումների վերաբերյալ» դասական հասկացություններով։ Ենթադրենք. Հարկավոր է հաշվել ընտրության կրկնության բացակայության հավանականությունը։ Բոլոր հաշվարկները համանման են վերոնշյալին։
Այլընտրանքային մեթոդ
n անդամից կազմված խմբում երկու հոգու ծննդյան օրվա համընկնելու հավանականությունը կարելի է հաշվել նաև կոմբինատորիկայի բանաձևերի կիրառմամբ։ Ենթադրենք՝ տարվա յուրաքանչյուր օրը այբուբենի որևէ տառն է, իսկ այբուբենն ունի 365 տառ։ n մարդկանց ծննդյան օրերը կարող են ներկայացվել այդպիսի այբուբենի n տառից կազմված տողերով։ Հարթլիի բանաձևի համաձայն՝ հնարավոր տողերի քանակը հավասար է.
Հնարավոր տողերի քանակը, որտեղ տառերը չեն կրկնվում, կազմում է.
Եթե տողերն ընտրվում են պատահականության սկզբունքով (դիսկրետ հավասարաչափ բաշխմամբ), այն տողի ընտրելու հավանականությունը, որում գոնե երկու տառ կհամընկնի, հավասար է.
իսկ այս արտահայտությունը համարժեք է վերոնշյալին։
Էքսպոնենցիալ ֆունկցիա
Օգտագործելով էքսպոնենցիալ ֆունկցիայի բաշխումը Թեյլորի շարքով.
վերոնշյալ արտահայտությունը \bar p(n)-ի համար կարելի է ապրոքսիմացնել հետևյալ կերպ.
Համապատասխանաբար.
բավականաչափ ճշգրիտ է։
Դիտարկենք ևս մեկ ապրոքսիմացիա։
Համապատասխանաբար, մոտենում ենք պահանջվող p(n) հավանականությանը.
Պուասոնյան մոտեցում
p(n)-ի՝ նախորդ մոտեցման հիման վրա կիրառելով երկանդամի համար Պուասոնի մոտեցումը՝ ստացվում է 50 %-ից մի փոքր ավելի.
Մարդկանց թվաքանակի հաշվարկ, որի դեպքում հավանականությունը կազմում է 50 %
p(n)-ի վերոնշյալ բանաձևից դիտարկենք n-ը։ p(n)-ի փոխարեն 50 % (0,5) տեղադրելու դեպքում կստանանք.
50 % հավանականության դեպքում գոյություն ունի n-ը հաշվելու ևս մեկ մեթոդ։ Վերևում ապացուցվածի համաձայն՝
Գտնենք ամենափոքր n-ը, որի դեպքում
կամ որ նույնն է,
Օգտվելով վերոնշյալ էքսպոնենցիալ ֆունկցիայով \bar p(n) ֆունկցիայի ապրոքսիմացիայից՝
արտահայտության մեջ \bar p(n)-ի փոխարեն տեղադրելով ՝ կստանանք.
Լուծելով հարաբերական n-ը՝ կստացվի.
Այստեղից գտնենք n-ը և կլորացնենք մինչև ամբողջ թիվ.
Նշված անձի հետ նույն օրը ծնվածներ
p(n)-ի հավանականությունը համեմատենք այն բանի հավանականության հետ, որ n անձանցից բաղկացած խմբում որևէ մեկի ծննդյան օրը կհամընկնի խմբին չպատկանող, նախապես ընտրված անձի ծննդյան օրվա հետ։ Այդ հավանականությունը հավասար է.
[[Պատկեր:Birthday paradox.svg|thumb|right|290px|p(n) և q(n) ֆունկցիաների գրաֆիկների համեմատություն.
<li> աբսցիսների առանցք - n մարդկանց քանակը, <li> օրդինատների առանցք - հավանականություն, <li> p(n) - այն բանի հավանականությունը, որ n անձանցից կազմված խմբում նրանցից գոնե երկուսի ծննդյան օրերը կհամընկնեն, <li> q(n) - այն բանի հավանականությունը, որ n անձանցից կազմված խմբում որևէ մեկի ծննդյան օրը կհամընկնի խմբին չպատկանող, նախապես ընտրված որևէ մեկի ծննդյան օրվա հետ:]]
Էմիլ Աարստրուպ
Կարլ Լյուդվիգ Էմիլ Աարստրուպ (Carl Ludvig Emil Aarestrup, ), դանիացի բանաստեղծ-քնարերգու։
Ծննդյան օրերի պարադոքս
Նշված անձի հետ նույն օրը ծնվածներ
Տեղադրելով n = 23՝ կստանանք q(n) ≈ 6,12 %: Որպեսզի q(n)-ը գերազանցի 50 %-ը, խմբի անդամների թիվը պետք է լինի 253-ից ոչ պակաս. (q(252) ≈ 49,91 %; q(253) ≈ 50,05 %): Այդ թիվն ավելի մեծ է, քան տարվա օրերի քանակի կեսը (365/2 = 182,5): Դա այդպես է, քանի որ խմբի մնացած անդամների ծննդյան օրերը կարող են կրկնվել իրար միջև, որը նվազեցնում է q(n) հավանականությունը։
Էմիլ Աարստրուպ
Աշխատել է որպես բժիշկ, ազատ ժամանակ զբաղվել է պոեզիայով։ Կյանքի ընթացքում տպագրել է միայն մեկ ժողովածու` «Պոեմներ» (1838), որն անտեսվել է և՛ քննադատների, և՛ ընթերցողների կողմից։ Նրա երկրորդ ժողովածուն («Հետմահու պոեմներ») լույս է տեսել 1863 թվականին։ Նրա ստեղծագործությունները կրում են Ադամ Էլենշլեգերի, Հայնրիխ Հայնեի և Թոմաս Մուրի ազդեցությունը և ունեն էրոտիկ բնույթ։ Քիչ հայտնի են նրա քաղաքական պոեմները, որոնք արտահայտում են ազատական գաղափարներ։ Թեպետ ճանաչում չի ունեցել իր կենդանության ժամանակ, սակայն այժմ Դանիայի ամենաճանաչված բանաստեղծներից է։
Ծանոթագրություններ
Կատեգորիա:Դանիացի բանաստեղծներ Կատեգորիա:Գրողներ Կոպենհագենից Կատեգորիա:19-րդ դարի բանաստեղծներ Կատեգորիա:Դանիացի գրողներ Կատեգորիա:Դանիացի բժիշկներ Կատեգորիա:Կոպենհագենի համալսարանի շրջանավարտներ Կատեգորիա:Բանաստեղծներ այբբենական կարգով
Ծննդյան օրերի պարադոքս
Դիսկրետ պատահական մեծությունների համընկնում
Նկարագրված խնդիրը կարող է ձևակերպվել ընդհանուր տեսքով.
Նուրհան արքեպիսկոպոս Մանուկյան
Կենսագրություն
1971-1972 թվականներին եղել է Երուսաղեմի ժառանգավորաց վարժարանի փոխտեսուչ, 1975 թվականին՝ նույն վարժարանի տեսուչ։ 1972-1973 թվականներին նշանակվել է Շվեյցարիայի (Ժնև) հայոց թեմի հոգևոր հովիվ, 1973 թվականին ստացել է վարդապետական աստիճան։ 1974-1980 թվականներին  եղել է Իսրայելի (Հայֆա-Յաֆա) հոգևոր հովիվ, դասավանդել է Երուսաղեմի հայկական թաղամասի Սուրբ թարգմանչաց դպրոցում։ 1979 թվականին ծառայել է Նիդերլանդների Ալմելո քաղաքի հայկական համայնքում։
Ծննդյան օրերի պարադոքս
Դիսկրետ պատահական մեծությունների համընկնում
Վերոնշյալի պես քննարկելու դեպքում կարելի է ստանալ ընդհանուր լուծումներ.
Նուրհան արքեպիսկոպոս Մանուկյան
Կենսագրություն
1982 թվականին Թորգոմ արքեպիսկոպոս Մանուկյանի հրավերով մեկնել է Նյու Յորք, ուսանել եպիսկոպոսական Ընդհանուր աստվածաբանական ճեմարանում, որն ավարտել է 1985 թվականին։ ԱՄՆ-ում անցկացրած տարիների ընթացքում եղել է Ֆիլադելֆիայի, Փենսիլվանիայի, Սփրինգֆիլդի, Մասաչուսեթսի, Հյուսթոնի (Տեխաս նահանգ, Սուրբ Գևորգ եկեղեցի) հոգևոր հովիվ։
Երուսաղեմի Հայոց պատրիարքություն
1998 թվականին Հայր Նուրհանն ընտրվել է Երուսաղեմի Սուրբ Աթոռի լուսարարապետ։ 1999 թվականի դեկտեմբերի 14-ին ձեռամբ Ամենայն Հայոց Գարեգին Բ. Կաթողիկոսի ձեռնադրվել և օծվել է եպիսկոպոս։ 2009 թվականին Երուսաղեմի Հայոց պատրիարք ամենապատիվ Տ. Թորգոմ արքեպիսկոպոս Մանուկյանի կողմից նշանակվել է պատրիարքական փոխանորդ։
Ծննդյան օրերի պարադոքս
Դիսկրետ պատահական մեծությունների համընկնում
Հակադարձ խնդիր.
Նուրհան արքեպիսկոպոս Մանուկյան
Երուսաղեմի Հայոց պատրիարքություն
2014 թվականի փետրվարի 6-ին Մանհեթանի (Նյու Յորք) ընդհանուր հոգևոր ճեմարանից ստացել է աստվածաբանության պատվավոր դոկտորի կոչում։
Ծանոթագրություններ
Կատեգորիա:Հայ հոգևորականներ Կատեգորիա:Պատրիարքներ
Ծննդյան օրերի պարադոքս
Դիսկրետ պատահական մեծությունների համընկնում
Լուծում.
Մարդկանց մի քանի տեսակ
Վերևում ծննդյան օրվա պարադոքսը ներկայացված էր մարդկանց մեկ «տեսակի» համար։ Խնդիրը կարելի է ընդհանրացնել՝ դիտարկելով տարբեր «տեսակներ», օրինակ՝ մարդկանց բաժանելով տղամարդկանց (m) և կանանց (n) խմբերի ։ Հաշվենք, թե որքանով է հավանական, որ գոնե մեկ կնոջ և մեկ տղամարդու ծննդյան օրերը կհամընկնեն (երկու կնոջ կամ երկու տղամարդու ծննդյան օրվա համընկնելու հավանականությունը չի դիտարկվում).
որտեղ d = 365, իսկ S2-ը երկրորդ տեսակի Ստիրլինգի թիվն է։ Տրված հավանականության համար n+m մեծության վերաբերյալ միանշանակ պատասխան չկա։ Օրինակ՝ 0,5 հավանականություն ստացվում է ինչպես 16 տղամարդու և 16 կնոջ, այնպես էլ 43 տղամարդու և 6 կնոջ խմբի դեպքում։
Մոտ ծննդյան օրեր
Ծննդյան օրվա պարադոքսի մեկ այլ ընդհանրացում է այն խնդրի դիտարկումը, թե որքան մարդ է անհրաժեշտ, որպեսզի խմբում այն մարդկանց, ում ծննդյան օրերը տարբերվում են ոչ ավելի, քան մեկ օրով (կամ երկու, երեք և այդպես շարունակ), լինելու հավանականությունը գերազանցի 50 %-ը։ Այդ խնդրի լուծման համար օգտագործվում է ներառման-բացառման սկզբունքը։ Արդյունքը (կրկին ենթադրելով, որ ծննդյան օրերը բաշխված են հավասարաչափ) ստացվում է հետևյալ կերպ.
Այդ կերպ, հավանականությունը, որ թեկուզ 7 հոգուց կազմված խմբում նրանցից գոնե երկուսի ծննդյան օրերը կտարբերվեն ոչ ավելի, քան մեկ շաբաթով, գերազանցում է 50 %-ը։
Հակադարձ խնդիրներ
Օգտվելով վերանշյալ բանաձևից՝ ստացվում է.